Kawanishi H6K

Το Kawanishi H6K ήταν τετρακινητήρια αεράκατος μεγάλης ακτίνας δράσης που χρησιμοποιήθηκε από το Ιαπωνικό Αυτοκρατορικό Ναυτικό στον ρόλο της ναυτικής αναγνώρισης και της προσβολής θαλάσσιων στόχων κατά την διάρκεια του Σινοϊαπωνικού Πολέμου και του Δευτερου Παγκοσμίου Πολέμου. Χρησιμοποιήθηκε επίσης σαν μεταφορικό και μεταγωγικό. Οι Σύμμαχοι του έδωσαν την ονομασία Mavis. Συνολικά κατασκευάστηκαν περισσότερες από 200 μονάδες.

 Το αεροσκάφος δημιουργήθηκε για να καλύψει απαίτηση του 1934 του Ναυτικού για την δημιουργία μιας αερακάτου μεγάλης ακτίνας δράσης. Η κατασκευάστρια Kawanishi αξιοποίησε κατά την σχεδίαση του Η6Κ την εμπειρία που είχε αποκτήσει από την συνεργασία της με την Βρετανική Short, που ήταν εκείνη την περίοδο πρωτοπόρος στον σχεδιασμό αεροσκαφών αυτής της κλάσης. (η Kawanishi είχε κατασκευάσει την αεράκατο Η3Κ βασισμένη στο Short Rangoon.) Κατασκευάστηκαν τρία πρωτότυπα, στα οποία ενσωματώθηκαν σταδιακά αλλαγές που βελτίωσαν την συμπεριφορά του αεροσκάφους στο νερό και στον αέρα. Το πρώτο πραγματοποίησε την παρθενική του πτήση στις 14 Ιουλίου 1936. Τα Η6Κ μπήκαν σε υπηρεσία το 1938 και ενεπλάκησαν για πρώτη φορά σε πολεμικές επιχειρήσεις κατά την διάρκεια του Σινοϊαπωνικού Πολέμου. Όταν ξέσπασε ο πόλεμος στον Ειρηνικό, μετά την αιφνιδιαστική επίθεση των Ιαπώνων στο Περλ Χάρμπορ, η χρήση των αερακάτων ήταν πια εκτεταμένη. Τα αεροσκάφη αξιοποιήθηκαν με μεγάλη επιτυχία στα πρώτα στάδια της σύρραξης. Κύριο προτέρημα τους ήταν ότι μπορούσαν να παραμείνουν στον αέρα για πολύ μεγάλα χρονικά διαστήματα, γεγονός που τους επέτρεπε να πραγματοποιούν εικοσιτετράωρες περιπολίες καθώς και αποστολές αναγνώρισης ή/και βομβαρδισμού σε πολύ μεγάλες αποστάσεις. Από τις βάσεις τους στις κατεχόμενες από τους Ιάπωνες Ολλανδικές Ανατολικές Ινδίες μπορούσαν να πλήξουν στόχους σε μεγάλο μέρος της Αυστραλίας. Σταδιακά οι Σύμμαχοι ενίσχυσαν τις αεροπορικές δυνάμεις τους στο θέατρο επιχειρήσεων του Ειρηνικού με σύγχρονους τύπους ταχύτερων και βαρύτερα οπλισμένων μαχητικών αεροσκαφών και μάλιστα σε σημαντικούς αριθμούς. Κατά συνέπεια τα Η6Κ ήταν πλέον ευάλωτα και αποσύρθηκαν από την πρώτη γραμμή. Αξιοποιήθκαν μέχρι το τέλος του πολέμου σαν μεταφορικά/μεταγωγικά σε περιοχές όπου υπήρχε μικρή δραστηριότητα των εχθρικών μαχητικών. Στην πρώτη γραμμή αντικαταστάθηκαν από τα πιο σύγχρονα Kawanishi H8K. H6K1 Τέσσερα πρωτότυπα εξοπλισμένα με κινητήρες Nakajima Hikari 2. H6K1 Τρία από τα αρχικά πρωτότυπα μετασκευάστηκαν ώστε να χρησιμοποιούν τους ισχυρότερους Mitsubishi Kinsei 43 των 1,000 hp. H6K2 Model 11 Πρώτη έκδοση παραγωγής H6K2-L Μεταφορικό, χωρίς αμυντικό οπλισμό. H6K3 Model 21 Αεροσκάφος μεταφοράς VIP, βασισμένο στο Η6K2. H6K4 Model 22 Η κύρια έκδοση παραγωγής. Βασίζονταν στο H6K2 και είχε διαφορετικό οπλισμό και κινητήρες. Επίσης αυξήθηκε η ακτίνα δράσης του. H6K4-L Μεταφορικό με κινητήρες Mitsubishi Kinsei 46, βασισμένο στο H6K4. H6K5 Model 23 Έκδοση με κινητήρες Mitsubishi Kinsei 51 ή 53τ ων 1300 hp και πυργίσκο πολυβόλων στο πάνω μέρος. ΙαπωνίαΑεροπορία του Ιαπωνικού Αυτοκρατορικού Ναυτικού Ιαπωνικές Αυτοκρατορικές Αερογραμμές ΙνδονησίαΟι Ινδονήσιοι επισκεύασαν και χρησιμοποίησαν ένα H6K5 κατά την διάρκεια του πολέμου της ανεξαρτησίας. Dornier Do 24 PBY Catalina Doubilet, David. "The Flying Boat". Sport Diver Magazine. Volume 15, Number 8, September 2007. Francillon, Ph.D., René J. Japanese Aircraft of the Pacific War. Annapolis, Maryland, MD: Naval Institute Press, 1995. Green, William. Warplanes of the Second World War, Volume Five: Flying Boats. London: Macdonald & Co.(Publishers) Ltd., 1962. ISBN 0-356-01449-5. "Kawanishi's Parasol Patroller". Air International, December 1985, Volume 29, No. 6. Bromley, UK: Fine Scroll. pp. 293–298, 304-305. "Pentagon Over The Islands...The Thirty Year History of Indonesian Military Aviation". Air Enthusiast Quarterly. No. 2, 1976. pp. 154–162. Richards, M.C. "Kawanishi 4-Motor Flying-Boats (H6K 'Mavis' and H8K 'Emily')". Aircraft in Profile Volume 11. Windsor, Berkshire, UK: Profile Publications Ltd., 1972. Van der Klaauw, Bart. Water- en Transportvliegtuigen Wereldoorlog II (in Dutch). Alkmaar, the Netherlands: Uitgeverij de Alk. ISBN 90-6013-677-2. Kawanishi H6K (Mavis) on www.militaryfactory.com (Αγγλικά) Αερομαχία ανάμεσα σε ένα Η6Κ και δύο B-17 (Αγγλικά)